Kwiksteirtn en piepers

Kwiksteirtn en piepers (Motacillidae) zyn e familie van zangveugels mè 65 soortn in 6 geslachtn.

't Zyn slanke, kleene veugels, van 14 toet 17 cantimeter lank, met e korte nekke en lange steirt. Z' hèn lange, bleeke pootn mè lange teens en klauwers. De meeste piepers zyn bruun van kleur, somtyds gestrèept. De kwiksteirtn hèn meer ipvallnd gekleurde pluumn, woaroender grysde, zwart, wit en geel.  

Kwiksteirtn leevn surtout in Europa, Azië en Afrika. De piepers zyn over heel de weireld te viendn, ook ip 't Amerikoans continent en oceoanische eylandn lyk Nieuw-Zeeland en de Falklands.
 Geslachtn 
 Amaurocichla (1 soorte)
 Anthus (piepers) (42 soortn)
 Dendronanthus (1 soorte)
 Macronyx (langklauwers) (8 soortn)
 Motacilla (kwiksteirtn) (12 soortn, woaroender de witte kwiksteirt)
 Tmetothylacus (1 soorte)

Categorie:Pieper of kwiksteirt